அர்த்தமிழந்து போன அர்த்தங்கள்

அர்த்தமிழந்து போன அர்த்தங்கள் நேற்கொழுதாசன் நிலாக்கரையும் பொழுதொன்றில் ! உலர்ந்த உதடுபிரித்து ! பேசத்தொடங்கினேன் ! ஒலிக்குறிப்பற்ற சொற்களால். ! நிசப்தமுடைக்கும் ! மிக நிசப்தமாய் ! மிதக்கத்தொடங்கின அர்த்தங்கள் .! இலையில் பின்னிய வலைக்குள் ! இறந்துபோன புழுவாய் ! உக்கத்தொடங்கியது மனம் ! இடைவெளிகளை ! முரண்களால் நிரப்பி! இணைப்புக்களை தயக்கங்களால் ! சோடித்துத்திரும்பியபோது, ! வறண்டு வெடித்துப்போயிருந்த! மனதேசத்தில் விழுந்த கண்ணீர் துளிகள்! விதைகளை எரித்து கருக்கின ..........! மரண ஊர்வலம் போன ! பாதையில் நிலைத்திருக்கும் வாசம்போல் ! படர்ந்திருக்கிறது உள்ளுக்குள் ! காயத்தின் ஊனநீர் நாற்றம் ! ஒடுங்கி ! ஒன்றுமில்லாத ஒன்றாக ! மீண்டும் மீண்டும் ! ஒடுங்கி கொள்கிறது ! இந்த நாட்கள் மீதான இருப்பு ! மெல்ல மெல்ல ! கரைந்து மறைகிறது நிலவு ! அர்த்தங்கள் எல்லோராலும் ! பகிரப்படுகின்றன பெருமூச்சுக்களாக ! அவளிடமிருந்தும்